cyanic-selkie/wikianc huggingface dataset:
Jimmie Rodgers
James Charles ”Jimmie” Rodgers (8. syyskuuta 1897 Meridian, Mississippi – 26. toukokuuta 1933 New York, New York) oli yhdysvaltalainen countrymusiikin alalla vaikuttanut laulaja-lauluntekijä, joka saavutti mainetta 1900-luvun alkupuolella rytmikkäällä jodlaamisellaan. Rodgersista kehittyi eräs kantrimusiikin supertähdistä ja edelläkävijöistä, joka tunnettiin myös nimillä ”The Singing Brakeman” (”laulava jarrumies”), ”The Blue Yodeler” (”alakuloinen jodlaaja”) ja ”The Father of Country Music” (”kantrimusiikin isä”).
Levytykset
thumb|Jimmie Rodgersin muistomerkki Meridianissa, Mississippissä, Yhdysvalloissa.
Henric Johan Kreij
Henric Johan Kreij (1698 – 1766 Kakskerta) oli suomalainen kauppias, tehtailija ja kartanonomistaja.
Kreijin suku lienee saksalaista tai hollantilaista perua ja tullut Suomeen Tallinnasta. Hänen puolisonsa vuodesta 1724 oli Anna Margaretha Ståhlhammar (1701–1758), Mustion rautaruukin patruunan tytär. Tammisaaren lähettyville Trollböleen asettunut Kreij harjoitti kauppaa paikallisten kanssa, mutta ulotti liiketoimensa myös Tukholmaan, Viipuriin ja Tallinnaan. Hän perusti jo 1700-luvun alussa Lorenz Hästeskon kanssa nykyaikaisen niin sanotun hollantilaisen sahan Trollböleen ja siitä luovuttuaan useampia muita sahoja. Naimisiin mentyään Kreij vuokrasi Mustion ruukin apeltaan vuonna 1732. Hän sai ruukin kokonaan omistukseensa vuonna 1744. Hän myös osti maata ja perintöoikeuksia kruununtiloihin Mustion ympäristöstä. Rautaruukin tuotanto oli päässyt vauhtiin vuonna 1726 uuden nippuvasarapajan ja vuotta myöhemmin valmistuneen kankivasarapajan myötä, mutta Kreij keskittyi ruukinpatruunana ehkä enemmän sahoihinsa. Mustioon rakennettiin sahalaitos, jonka tuotteita vietiin ulkomaille aina Hollantia, Portugalia ja Espanjaa myöten, vaikka saha sai virallisen vientiluvan vasta vuonna 1818. Kreij perusti Palokosken sahan vuonna 1733 Vihdin ja Siuntion rajamaille, samoin kuin vuonna 1738 Haimoon sahan Vihtiin. Hänestä tuli Suomen huomattavimpia sahatavaran valmistajia. Hän myi myös Mustion ruukin myllyissä jauhettuja jauhoja. Kreij vuokrasi vuonna 1753 Mustion ensin vävyilleen Joachim von Glanille ja Magnus Linderille ja luovutti sitten ruukin maineen heille ja tyttärilleen. Hän siirtyi itse harjoittamaan laivanvarustustoimintaa ja kauppaa Älgön saarelle Räcknäsin säteriin, mutta perusti myös tiilitehtaan Pohjan Thomasböleen, ennen kuin luopui liiketoimistaan ja vetäytyi Turun lähelle Kakskerran Brinkhallin kartanoon. Sen hän oli hankkinut omistukseensa vuonna 1761.
Ajka
Ajka on kaupunki Veszprémin läänissä Unkarissa. Se sijaitsee Bakonyn kukkuloilla maan länsiosissa. Kaupungin pinta-ala on 95 km² ja asukkaita kaupungissa on noin 28 000. Ajka on suhteellisen vauras teollisuuskaupunki. Ajka on Rovaniemen ystävyyskaupunki.
Historia
Nykyinen Ajkan kaupunki syntyi 1. tammikuuta 1960 kun neljä kylää (Ajka, Bódé, Tósok ja Tósokberénd). Aikojen saatossa kaupunkiin on yhdistetty lisäksi neljä muuta kylää (Csékút, Bakonygyepes, Padragkút ja Ajkarendek). Unkarin myrkkyvuoto tapahtui vuonna 2010 kaupungin lähellä, josta kaupunki kärsi paljon.
Ajkan ystävyyskaupungit
Lähde:
Blackrain
pienoiskuva|BlackRain Dean Karrin kanssa, [[Los Angeles, vuonna 2015.]]
Yhtye on julkaissut neljä albumia: Blackrain (2005), Licence to thrill (2009), Lethal doze of... (2011) ja It begins (2013). Yhtyeessä on ollut ennen Frankiä kaksi rumpalia: Kennedy "Big Ball" Snake ja Ian Lewis. Vuonna 2012 yhtye osallistui Incroyable talentiin, jossa he sijoittuivat kuudenneksi.
Luettelo Suomen kapearaiteisista rautateistä
Seuraava taulukko on epätäydellinen luettelo Suomessa toimineista kapearaiteisista rautateistä. Luettelossa on mukana yleisessä liikenteessä, teollisuuskäytössä, puunkuljetuksessa, museoliikenteessä, sotatoiminnassa, sekä yksityisessä liikenteessä toimineet käsi-, hevos-, höyry-, sähkö-, sekä moottorivetoiset radat, joiden raideleveys on ollut alle 1 435 mm. Luettelo ei ole täydellinen ja siitä puuttuu useita ratoja.
Suomessa on ollut yli 350 kapearaiteista rataa joilla on liikennöity vetureilla.
Hahtuvapilvi
thumb|250px|Hahtuvapilvi (Altocumulus) thumb|250px|Ufoa muistuttava mantelipilvi Altocumulus lenticularis. thumb|250px|Hehkuvia altocumulus-pilviä auringon noustessa. thumb|250px|Altocumulus-lautta thumb|250px|Altocumulus-pilviä elokuisella taivaalla kolme päivää kylmän rintaman jälkeen. Kuvassa näkyy myös hieman ohuen [[Verhopilvi|verhopilven näköistä tasaista pilvipintaa, jota rikkoo ilman nousu alemmasta kerroksesta.Tämä altocumulus on korkealla.]] thumb|250px|Altocumulus-pilvi kuvan keskellä laikkuna, ja ylempiä cirruspilviä.
Hahtuvapilvi (Altocumulus) on keskipilvi, jonka alaraja on tyypillisesti 2–3 kilometrin korkeudessa. Se on usein valkeista tai harmaista pienistä laikuista, kokkareista tai nauhoista koostuva ohut lautta. Monesti pilvissä on aaltomaisia kuvioita. Parhaimmillaan hahtuvapilvet ovat kauniita "lammaspilviä". Monesti hahtuvapilvi on valkea, tai horisontin lähellä autereen ruskehtavaksi värjäävä.
Kultakulmasirkku
Kultakulmasirkku (Schoeniclus chrysophrys) on itäaasialainen varpuslintu. Sen pesimäalueet sijaitsevat Itä-Siperiassa. Muuttomatkoilla sitä tavataan muun muassa Mongoliassa, Japanissa, Kiinassa ja Korean niemimaalla.
Hahtuvapilvi
Pilven syntyminen
Hahtuvapilviä muodostuu muun muassa laskeutuvista verhopilvistä ja lauttamaiseksi leviävistä kuuro- ja kumpupilvistä. Hahtuvapilvissä esiintyy usein hattaroita, jotka voivat lisääntyessään yhdistyä yhtenäiseksi ja laaja-alaiseksi pilvilautaksi.
Tuntomerkit ja ominaisuudet
Hahtuvapilvi voi muodostua jääkiteistä tai vesipisaroista, jotka ovat usein alijäähtyneitä. Pilvi on noin 2 000/2 400 – 6 100 metrin korkeudessa. Se on keskimäärin palleropilveä tummempi. Hyvin yleinen kumpukerrospilvi on hahtuvapilveä suuresti muistuttava pilvi, mutta sen pilvilaikut ovat suurempia ja tummempia. Hahtuvapilven laikkujen koko 30 asteen korkeudella on 1–5 astetta eli 2–10 kuun tai auringon läpimittaa, stratocumuluksen laikut ovat suurempia. Tämä vastaa ojennetun käden pikkurilliä – kolmea ojennetun käden sormea.
Hahtuvapilvi esiintyy laajoina 160–320 kilometrin levyisinä alueina. Nämä pilvet ovat tavallisesti alle sata metriä paksuja. Hahtuvapilviä on monesti kylmän rintaman edellä, ja kesäisin ne enteilevät ukkosta jos päivä on lämmin sekä kostea ja varsinkin jos taivaalla on sameutta, vaikka niissä ei olisikaan vallinharjapilvelle ja kokkarepilvelle tyypillisiä muotoja.
Altocumulus lenticularis eli mantelipilvi on linssiä muistuttava pilvi, joka monesti tuo mieleen ufon.
Varsinkin ohuet hahtuvapilvet tuottavat Auringon ja Kuun ympärille väripilviä ja värikkäitä kehiä, ja joskus harvoin haloilmiöitä. Hahtuvapilviä syntyy muun muassa kumpupilvien ja kuuropilvien kohotessa ja hajotessa, ja myös verhopilvistä.
Haidingerin lyhde
Haidingerin lyhde näkyy näkökentän keskellä, ja siinä on keltainen töyhtö tai viuhka, jonka molemmin puolin on sininen pilveke. Keltainen osa näkyy aina kohtisuorassa valon värähtelysuuntaa vastaan. Kyseessä on vain pieni kontrastiero, joten sen havaitseminen voi olla vaikeaa. Mitä voimakkaammin valo on polarisoitunut, sitä selvempi kuvio on. Sen visuaalinen koko on noin 3 astetta, mikä vastaa n. paria sormenleveyttä ojennetun käden päässä. Kaikki eivät näe kuviota samanlaisena. Jotkut eivät näe kuvion sinistä osaa, ja jotkut näkevät sinisen osan yhtenäisenä, toiset keltaisen.
Haidingerin lyhteen voi havaita esimerkiksi nestekidenäytöissä, joiden valo on voimakkaasti polarisoitunutta, usein diagonaalisesti. Se näkyy helpoiten tasaisella vaalealla pinnalla. Kuvio katoaa näkyvistä muutamassa sekunnissa. Se ilmestyy uudelleen näkyviin, kun katsetta liikuttaa. Jotkut näkevät kuvion parhaiten kallistelemalla päätään puolelta toiselle.
Sinisellä taivaalla lyhteen näkeminen on vaikeampaa, ja onnistuu parhaiten 90 asteen päässä Auringosta, jossa taivaan polarisaatio on voimakkainta. Taivaalla horisontin lähellä kuvio näyttää noin kaksi kertaa niin suurelta kuin korkealla taivaalla, samaan tapaan kuin Kuu, Aurinko ja tähdistöt.
Haidingerin lyhteen voi nähdä paljon selvemmin, jos silmien edessä pitää vihreää tai sinistä lasia, tai polarisoivaa suodinta sopivassa asennossa. Punaisen tai keltaisen lasin läpi katsottuna kuvio katoaa.
Violette Leduc
Violette Leduc (7. huhtikuuta 1907 – 28. toukokuuta 1972) oli ranskalainen kirjailija.
Nuoruus ja ura
Leduc syntyi Arrasissa palvelustytön aviottomaksi lapseksi. Hän kärsi suurimman osan lapsuudestaan huonosta itsetunnosta, mitä hänen äitinsä vihamielisyys ja ylisuojelevuus pahensivat.
Vuonna 1932 Leduc tapasi Maurice Sachsin ja Simone de Beauvoirin, jotka kannustivat häntä kirjoittamaan. Hänen ensimmäinen kirjansa L'Asphyxie ilmestyi vuonna 1945. Leducin tunnetuin kirja La Bâtarde ilmestyi vuonna 1964, ja siitä tuli bestseller.
Martin Provost ohjasi 2013 Violette Leducista elämäkertaelokuvan Violette.
Pergamonin koulukunta
pienoiskuva|[[Gigantomakhiaa esittävää Pergamonin alttarin veistoskoristelua, n. 180–150 eaa.]] Pergamonin koulukunta (joskus ”pergamonlainen barokki”) on hellenistisen kuvanveiston koulukunta, joka syntyi Pergamonissa ja vaikutti Attalidien aikana keskisellä hellenistisellä kaudella noin vuosina 240–133 eaa.
Historia
Pergamonin koulukunta on saanut nimensä siitä, että se sai alkunsa Attalidien suosiossa näiden pääkaupungissa Pergamonissa. Attalidien aika oli kaupungin kultakautta, ja se kehittyi tuolloin yhdeksi tärkeimmistä hellenistisen kulttuurin keskuksista. Koulukuntaa edustavia veistoksia tehtiin kuitenkin mahdollisesti myös muualla. Koulukunnan nimi on nykyaikainen, ja perustuu siihen, että monilla Pergamoniin kytkeytyvillä veistoksilla on paljon yhteisiä tyylipiirteitä. Jotkut tutkijat ovat kuitenkin kyseenalaistaneet sen, että kyseiset teokset olisi tarve erottaa omaksi koulukunnakseen.
Vain muutamia koulukuntaan kuuluneiden taiteilijoiden nimiä tunnetaan. Näihin lukeutuvat Antigonos, Epigonos, Pyromakhos, Sogonos ja Stratonikos.
Veistokset
Pergamonin koulukunnan veistoksia on luonnehdittu niin, että niissä hellenistiselle kuvanveistolle tyypillinen tunteiden ilmaisu on viety äärimmilleen. Eleet ovat voimakkaita, asennot täynnä toimintaa, lihakset ja vaatteiden poimut liioiteltuja, ja kaiken tämän tarkoituksena on ilmaista hahmojen tuskaa, hätää ja muita tunteita. Veistoksissa on myös paljon naturalistisia yksityiskohtia. Näin veistokset ovat hyvin eloisia ja realistisia. Tyyliä on joskus kutsuttu ”pergamonlaiseksi barokiksi”.
Esimerkkeihin koulukunnan töistä lukeutuvat muun muassa lukuisat Kuoleva gallialainen -aiheiset veistokset, jotka juhlistivat Attalos I:n voittoa Vähään-Aasiaan noin vuonna 200 eaa. hyökänneistä galleista. Ne olivat suosittuja kopioitavia myöhemmin roomalaisella kaudella. Koulukunnan tuotantoa olivat myös Eumenes II:n rakennuttaman Pergamonin Zeuksen alttarin veistoskoristelut (n. 180–150 eaa.), jotka esittävät gigantomakhiaa ja samalla vertauskuvallisemmin Attalidien voittoja gallialaisista ja idän kansoista.
Myös sellaiset veistokset kuten Laokoon-ryhmä eli Laokoon ja hänen poikansa, Pasquino-ryhmä eli Menelaos kantaa Patrokloksen ruumista ja Farnesen härkä eli Dirken rangaistus omaavat monia koulukunnan veistosten piirteitä. Niitä ei kuitenkaan yleensä lueta sen tuotannoksi, mikä on toisaalta nähty yhdeksi syyksi koulukuntaerottelun mielekkyyden kyseenalaistamiseen.
Herkullinen elämä
Herkullinen elämä (The Hundred-Foot Journey) on vuonna 2014 ensi-iltansa saanut Lasse Hallströmin ohjaama draamaelokuva. Se perustuu Richard C. Moraisin samannimiseen romaaniin vuodelta 2010.
Hassanista kehittyy huippukokki. Kilpailevan naapuriravintolan omistaja (Helen Mirren) palkkaa Hassanin omaan ravintolaansa kokiksi. Hassanin ansiosta ravintola saa toisen Michelin-tähden. Hassan muuttaa Pariisiin ja hänet pestataan keittiöpäälliköksi. Mutta Hassan kyllästyy Pariisiin ja muuttaa takaisin kotiin. Elokuvan pääosissa ovat Helen Mirren, Om Puri, Manish Dayal ja Charlotte Le Bon. Elokuvan tuottivat Steven Spielberg, Oprah Winfrey ja Juliet Blake.
Elokuvan ensi-ilta oli Yhdysvalloissa 8. elokuuta 2014. Suomessa ensi-ilta oli 29. elokuuta 2014.
Thetisjärven hirviö
Thetisjärven hirviö on liskoihminen, jonka jotkut ovat väittäneet nähneensä Kanadan länsiosassa sijaitsevalla Thetisjärvellä. Hirviö on nähty vain muutamia kertoja. Sillä väitetään olevan koukkukynnet, viiltävän terävät evät ja sekä kidukset että keuhkot. Hirviöllä sanotaan olevan myös räpylät käsissään ja jaloissaan, hopeanhohtoinen suomupeite ja pitkät torahampaat.
Ensimmäinen havainto olennosta tehtiin 19. syyskuuta 1972. Kaksi teini-ikäistä poikaa väitti olennon nousseen vedestä ja ajaneen heitä takaa metsän läpi. Hahmo tavoittikin toisen pojista ja pisti häntä käteen päänsä piikkisillä evillä. Neljä päivää myöhemmin kaksi muuta poikaa kohtasi samannäköisen hirviön toisessa osassa järveä. Kanadan kuninkaallinen ratsupoliisi suoritti asiasta tutkimuksen, mutta minkäänlaista todistusaineistoa ei saatu.
Betty Carter
Betty Carter (alkujaan Lillie Mae Jones, 16. toukokuuta 1929 Flint, Michigan – 26. syyskuuta 1998 Brooklyn, New York) oli yhdysvaltalainen jazzlaulaja, joka tunnettiin poikkeuksellisen taitavana improvisoijana ja scat-laulajana.
Carter opiskeli pianonsoittoa Detroitissa ja alkoi 16-vuotiaana esiintyä laulajana kaupungin klubeissa 1940-luvun puolivälissä, aluksi nimellä Lorene Carter. Lionel Hampton otti Carterin 1948 yhtyeensä laulusolistiksi, mutta sanoi vähän väliä tämän irti koska Carter improvisoi liikaa. Lopullisesti heidän tiensä erosivat 1951, minkä jälkeen Betty Carter esiintyi jazzklubeissa muun muassa Charlie Parkerin, Dizzy Gillespien, Miles Davisin, Muddy Watersin, T-Bone Walkerin ja Thelonious Monkin kanssa.
Vuosina 1960–1963 Betty Carter esiintyi ja levytti Ray Charlesin kanssa, kunnes vetäytyi kiertue-elämästä mentyään naimisiin. Avioliitto ei kuitenkaan kestänyt monta vuotta, ja 1960-luvun lopulla Betty Carter esiintyi taas. Hän julkaisi vuoden 1971 albuminsa omalla Bet-Car-levymerkillään. 1970-luvulla Carter kiersi yliopistoissa pitämässä konsertteja ja työpajoja. Vuosikymmenen lopulla hän kiersi Eurooppaa ja vieraili trioineen myös Pori Jazz -festivaaleilla 1978.
Vuonna 1988 Betty Carter sai Grammy-palkinnon albumistaan Look What I Got! Vuonna 1993 hän aloitti Jazz Ahead -hankkeensa, jonka tuloksena 20 nuorta jazzmuusikkoa sai viettää viikon harjoitellen ja säveltäen hänen kanssaan. Vuonna 2012 albumi The Audience with Betty Carter (1980) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Ján Kozák (1954)
Ján Kozák (s. 17. huhtikuuta 1954) on slovakialainen jalkapallovalmentaja ja entinen keskikenttäpelaaja. Hän toimi vuosina 2013–2018 Slovakian jalkapallomaajoukkueen päävalmentajana.
Justinianus II
thumb|300px|Justinianus II kolikon kääntöpuolella oikealla, vastakkaisella puolella Jeesus, Konstantinopolissa lyöty [[solidus, 705 jaa.]] Justinianus II Rhinotmetos (, 669–711) oli Bysantin keisari vuosina 685–695 ja 705–711.
Peliriippuvuus
Rahapeliriippuvuuden olennainen piirre on toistuva ja pakonomainen rahapelaaminen, joka jatkuu ja lisääntyy, vaikka ihminen haluaisi päästä pelaamisestaan eroon. Ongelma johtaa lähes aina taloudellisiin ja ajankäytöllisiin ongelmiin, joista seuraa usein myös muita sosiaalisia ja psyykkisiä oireita.
Betty Carter
Bill Clinton myönsi Betty Carterille 1997 National Medal of Arts -palkinnon. Carter kuoli haimasyöpään 69-vuotiaana 1998.
Peliriippuvuus
Tarkkoja rajoja ongelmattoman rahapelaamisen, riskipelaamisen, ongelmapelaamisen ja peliriippuvuuden välille on vaikeaa vetää, sillä pelaamisen määrä rahallisesti ja ajallisesti sekä tästä aiheutuneet muut seuraukset on aina suhteutettava yksilön tilanteeseen.
Justinianus II
Justinianus oli vain 16-vuotias, kun hänestä tuli keisari isänsä Konstantinos IV:n kuoltua vuonna 685. Justinianus oli lahjakas nuorukainen, joka tosin oli edeltäjiensä tapaan myös julma despootti.
Ján Kozák (1954)
Ura pelaajana
Kozák aloitti jalkapalloilijan uransa FK Spišská Nová Vesin juniorijoukkueessa ja pelasi myös edustusmiehistössä 1970-luvun alussa. Vuonna 1974 hän siirtyi FC Lokomotíva Košiceen, jota edusti kuuden kauden ajan. Hän siirtyi 1980 FK Dukla Prahaan, joka oli tekemässä nousua Tšekkoslovakian huipulle. Hän pelasi seurassa kaksi kautta kunnes palasi takaisin Košiceen.
Justinianus II
Bysantti sai arabien kalifi Abdulmalikin kanssa aikaan rauhansopimuksen, joka oli erittäin suotuisa Bysantille. Bysantti ja kalifaatti jakoivat keskenään Kyproksen, Armenian ja Kaukasian Iberian verotulot. Kypros jäi kaksoisomistukseen pitkäksi aikaa.
Peliriippuvuus
Toiminnallisten riippuvuuksien yhteisinä piirteinä ovat häiriöt motivaatiossa, tunteiden säätelyssä ja käyttäytymisen hillinnässä.
Esiintyvyys Suomessa ja muualla
Vuoden 2015 julkistetun laajan väestökyselyn perusteella rahapeliongelmasta kärsii noin 3 prosenttia (124 000 henkilöä) suomalaisesta aikuisväestöstä. Rahapeliriippuvuus, joka on rahapeliongelman äärimmäinen muoto, koskettaa suurin piirtein joka kolmatta ongelmapelaajaa (noin 1 % väestöstä).
Muissa Pohjoismaissa rahapeliriippuvuuden esiintyvyys vaihtelee Tanskan 0,3 %:sta Ruotsin 1,2 %:iin. Euroopassa peliongelmasta kärsivien määrä vaihtelee maittain 0,5:n ja 3,0:n % välillä, USA:ssa ongelmapelaajien määrä oli vuonna 2008 2,3 %.
Rahapeliriippuvuuden kehittyminen, riskitekijät ja muut oireet
Rahapeliongelman ja peliriippuvuuden syntymekanismi on yksilöllinen: osalle ongelma alkaa viattomasta viihdepelaamisesta ja aiheuttaa näin myös muita ongelmia, osalle taas elämyksellinen uhkapelaaminen tarjoaa pakokeinon jo olemassa olevista ongelmista ja on täten yksi lisä ongelmien kirjoon. Yhtä ainoaa yleisesti hyväksyttyä kokoavaa teoriaa pelaamishäiriön etiologiasta ei ole olemassa.
Kansainväliset ja kotimaiset tutkimukset kuitenkin viittaavat siihen, että peliriippuvuuden syntyyn vaikuttaa ympäristötekijöiden ohella perinnöllinen alttius ja häiriöt aivojen välittäjäainetoiminnoissa.
Rahapeliongelman kehittymiseen vaikuttavat tekijät
Ongelman kehittymiseen vaikuttavat tekijät voidaan eritellä viiteen luokkaan: sosiokulttuurisiin tekijöihin, neurobiologisiin tekijöihin, psykologisiin tekijöihin, oppimistekijöihin ja kognitiivisiin tekijöihin.
Sosiokulttuurisiin tekijöihin kuuluu pelaamisen yhteiskunnallinen hyväksyttävyys, joka on yhteydessä rahapelien tarjontaan ja sitä kautta myös rahapelaamisen määrään. Mitä enemmän yhteiskunnassa pelataan, sitä enemmän esiintyy myös ongelmallista pelaamista.
Neurobiologisilla tekijöillä on osoitettu olevan vaikutusta rahapeliongelman kehittymiseen: dopamiinin aineenvaihdunta aivojen mielihyväkeskuksessa on havaittu keskeiseksi altistajaksi toiminnallisissa riippuvuushäiriöissä.
Myös psykologisilla tekijöillä on tärkeä vaikutus rahapeliongelman synnyssä. Suurin osa peliriippuvaisten hoitomuodoista perustuu psykologien kehittämiin menetelmiin, kuten psykodynaamisiin terapioihin, kognitiivis-behavioraalisiin menetelmiin ja motivoivaan haastatteluun.
Justinianus II
Justinianuksen kansansiirrot ja kovat verot eivät olleet kansan mieleen, ja hän oli epäsuosittu. Vuonna 695 Justinianus yritti syrjäyttää paavi Sergius I:n, mutta epäonnistui ja joutui pian luopumaan kruunusta. Tilalle nousi kapinallisten johtaja Hellaksen strategos Leontios. Justinianuksen nenä leikattiin pois, ja hän sai lisänimen ”Rhinotmetos” (leikkonenä).
Peliriippuvuus
Rahapeliongelman kehittymiseen vaikuttavat tekijät
Oppimisteorioiden mukaan pelaamisessa on kyse mallioppimisesta, positiivisesta ja negatiivisesta vahvistamisesta, tunteista ja tunnesäätelystä sekä jännityksestä.
Justinianus II
Kuultuaan Tiberius II:n vallankaappauksesta vuonna 698 Justinianus pakeni Krimin niemimaalta, jonne hänet oli karkotettu. Hän löysi suojapaikan kasaarien khanin luota ja meni jopa naimisiin khanin siskon kanssa. Vaimo kääntyi kristinuskoon ja otti uuden nimen Theodora. Justinianuksen seikkailut hermostuttivat Konstantinopolissa keisari Tiberiusta, ja hän pyysi khanian luovuttamaan pakolaisen takaisin. Justinianus sai vihiä juonesta ja pakeni taas päätyen lopulta bulgaarien khanin Tervelin hoviin. Justinianus palasi Konstantinopoliin vuonna 705 bulgarialaisen armeijan avulla ja kaappasi keisarinvallan takaisin itselleen.
Ján Kozák (1954)
Ura pelaajana
Vuonna 1986 Kozák siirtyi rautaesiripun takaa länteen ja pelasi Belgiassa RFC Seraingissa ja Ranskassa Bourges Footballin joukkueessa. Kotimaahansa ja Košiceen hän palasi vuonna 1988. Kozák lopetti uransa seurassa vuonna 1990.
Peliriippuvuus
Rahapeliongelman kehittymiseen vaikuttavat tekijät
Näiden lisäksi peliongelmalle altistavat monenlaiset yksilölliset riskitekijät, kuten esim. elämänhistoria, pelihistoriaan liittyvä suuri yksittäinen voittokerta, taloudelliset ongelmat, oman rahapelikulutuksen seuraamattomuus, elämänkriisit tai menetykset, yksinäisyys, elämän kokeminen merkityksettömäksi, mielekkään tekemisen puute ja traumaattiset kokemukset elämässä. Varhain aloitettu rahapelaaminen on eräs suurin yksittäinen riskitekijä myöhemmälle ongelmapelaamiselle.
Tutkimusten mukaan nopeatempoiset pelit, voiton suuri todennäköisyys ja mahdollisuus käyttää voitetut rahat heti uudelleen lisäävät riskiä ajautua peliongelmiin. Esimerkiksi lotto on hidastempoinen peli ja aiheuttaa pelaajille harvoin ongelmia, mutta nopeatempoiset rahapeliautomaatit on havaittu varsin koukuttaviksi peleiksi. Myös rahapelien näyttävä ulkonäkö, erilaiset ääni- ja valotehosteet sekä läheltä piti -tilanteet (jossa pelaaja ”melkein” voittaa) houkuttelevat usein pelaamaan lisää.
Ongelmapelaajan samanaikaisoireet
Ongelmalliseen rahapelaamiseen liittyy usein myös muita samanaikaisongelmia: velkaantumis-, ihmissuhde- ja työpaikkaongelmia, minäkuvan muuttumista sekä erilaisia päihde- ja mielenterveysongelmia. Myös stressi, hermostuneisuus, ahdistus ja masennus ovat ongelmapelaajalle melko tyypillisiä. Ongelmapelaajilla esiintyy myös keskivertoa enemmän persoonallisuus-, tarkkaavaisuus- ja ylivilkkaushäiriöitä sekä itsemurha-alttiutta. Rahapeliriippuvaisilla on havaittu tavanomaista useammin myös muita impulssikontrollin häiriöitä, kuten ostovimmaa ja pakonomaista seksuaalikäyttäytymistä.
2,4-ditiapentaani
2,4-Ditiapentaani eli bis(metyylitio)metaani on orgaaninen rikkiyhdiste. Se on väritön tai vaaleankellertävä neste, jolla on voimakas sinappimainen tai valkosipulinen haju.
Valmistus
2,4-ditiapentaani on formaldehydin dimetyyliditioasetaali. Sitä valmistetaan metyylimerkaptaanista ja dimetyylisulfoksidista happokatalysoidulla additioreaktiolla.
Peliriippuvuus
Kognitiiviset vääristymät
Peliriippuvaisilla on havaittu olevan rahapelitapahtuman virheellistä tulkintaa, kognitiivisia vääristymiä, enemmän kuin ongelmattomilla pelaajilla.
2,4-ditiapentaani
Esiintyminen ja käyttö
Bis(metyylitio)metaani on yksi valkotryffelin tärkeimmistä hajuaineista. Sitä esiintyy myös eräissä voimakastuoksuisissa juustoissa, maitotuotteissa, kalaöljyissä, siitakkeissa, katkaravuissa ja hummerissa. Se voi aiheuttaa ei-toivotun sivumaun ruokiin.
Syntetisoitua 2,4-ditiapentaania käytetään antamaan tryffelin aromia erilaisiin ruoka-aineisiin. Näin esimerkiksi tryffeliöljyä saadaan lisäämällä sitä oliiviöljyyn.
Peliriippuvuus
Kognitiiviset vääristymät
Yleisimpiin rahapeliongelmaan liittyviin kognitiivisiin vääristymiin kuuluvat väärät käsitykset sattumasta ja todennäköisyyksistä, eli toisin sanoen pelivoittojen mahdollisuus yliarvioidaan. Samoin myös omien vaikutusmahdollisuuksien ja omien taitojen osuus on tapana yliarvioida.
Myös rahapelaamiseen liittyvät rituaalit (esim. pelikoneen näppäinten painaminen tietyssä järjestyksessä), rukoukset, taikakalut, onnenpaikat ja onnennumerot, jotka pelaaja yhdistää aiempiin voittotapahtumiin, ovat kognitiivisia vääristymiä. Yleinen virhepäätelmä on niin sanottu pelaajan harha, jossa rahapelaaja uskoo, että edellisestä täysin sattumanvaraisesta tapahtumasta voitaisiin päätellä, miten seuraava sattumanvarainen tapahtuma tulee päättymään (esim. kolikon heitto tai ruletin pyöräytys). Tämä virhepäätelmä voi johtaa helposti panosten korottamiseen, sillä rahapelaaja kuvittelee voittoputken jatkuvan tai tappioputken katkeavan.
On myös havaittu, että osalla eri rahapelejä pelaavista korostuu hieman erilaiset virheelliset ajatukset ja uskomukset, vaikka monet peliongelmaiset pelaavat useita pelityyppejä:
Rahapeliongelman mittaaminen
Suomessa käytetään tällä hetkellä neljää mittaria rahapeliongelman tunnistamiseen. Nämä mittarit ovat kahden kysymyksen Lie/Bet, uusimpana käyttöön otettu BBGS sekä näitä kahta mittavammat SOGS ja PGSI.
Ján Kozák (1954)
Ura pelaajana
Maajoukkuetasolla Kozák edusti Tšekkoslovakiaa vuosina 1976–1984 yhteensä 55 A-maaottelussa iskien niissä yhdeksän maalia. Kozák oli mukana EM-kisoissa 1980 ja MM-kisoissa 1982.
Peliriippuvuus
Rahapeliongelman ja -riippuvuuden väestötason mittaaminen
Väestötutkimusten lisäksi South Oaks Gambling Screen (SOGS) -mittaria käytetään myös kliinisessä työssä diagnosointiin. SOGS sekä sen pohjalta kehitetty SOGS-R pohjautuvat DSM-luokituksen eri vaiheisiin. SOGS on käytetyin rahapeliriippuvuuden tunnistamismenetelmä eri puolella maailmaa. SOGS-R on laajempi kuin SOGS siten, että sen perusteella saadaan selville sekä nykyiset että mahdolliset aikaisemmat rahapeliongelmat.
PGSI (Problem Gambling Severity Index) on kehitetty vastapainoksi SOGS ja DSM-IV kriteereille tavoitteena paremmin mitata väestötason rahapeliongelmia ja myös tunnistaa paremmin rahapeliongelman eri asteita.
Ján Kozák (1954)
Ura valmentajana
Kozák oli muutaman vuoden sivussa valmennustehtävistä, kunnes vuonna 2002 hänestä tuli MFK Zemplín Michalovcen päävalmentaja. Hän valmensi Zemplíniä kauden 2002/03 ja FC Steel Trans Ličartovcea kauden 2004/05. MFK Košicen valmentajaksi Kozák palasi kesällä 2005. Hänen johdollaan seura voitti Slovakian cupin 2009. Kozák sai potkut seurasta tammikuussa 2010.
Néstor Vidrio
Néstor Vicente Vidrio Serrano (s. 22. maaliskuuta 1989 Guadalajara, Meksiko) on meksikolainen jalkapalloilija. Pelipaikaltaan hän on keskuspuolustaja. Vidrio edustaa Meksikon toiseksi korkeimmalla sarjatasolla pelaavaa Juárezia, jossa hän on lainassa Meksikon Primera Divisiónissa pelaavasta Guadalajarasta.
Ján Kozák (1954)
Ura valmentajana
Huhtikuussa 2012 Kozák palasi jälleen MFK Košicen päävalmentajaksi. Kozák valmensi seuraa heinäkuuhun 2013 saakka, kunnes hänestä tuli Slovakian jalkapallomaajoukkueen päävalmentaja. Kozákin johdolla Slovakia aloitti EM2016-karsinnat vahvasti ja teki superyllätyksen toisessa ottelussaan voittamalla Espanjan 2–1. Karsintojen lopussa Slovakian kone alkoi yskiä, mutta viimeisen kierroksen 2-4 vierasvoitto Luxemburgille riitti tuomaan maalle ensimmäisen EM-lopputurnauspaikan.
EM-lopputurnauksessa Slovakia sijoittui alkulohkossaan kolmanneksi voitettuaan Venäjän ja pelattuaan tasan Englannin kanssa. Pudotuspeleissä Slovakian tie katkesi 3-0 tappioon Saksalle. Kozák jatkoi päävalmentajana turnauksen jälkeen ja johdatti Slovakian MM2018-karsintalohkonsa toiseksi, mikä ei riittänyt tuomaan lopputurnauspaikkaa. Kozák erosi tehtävästään lokakuussa 2018, kun Slovakia oli aloittanut Kansojen liigan heikosti kahdella tappiolla.
Néstor Vidrio
Vidrio oli mukana Meksikon joukkueessa, joka voitti olympiakultaa Lontoossa 2012. Hän pelasi turnauksessa neljä ottelua. Loppuottelussa Brasiliaa vastaan Vidrio tuli vaihdosta kentälle.
Peliriippuvuus
Seulontatyökalut
Seulontatyökalut on kehitetty terveydenhoidon henkilökunnan käyttöön. Niiden tehtävänä on nopeasti ja lyhyesti selvittää, kärsiikö heille hakeutunut asiakas mahdollisesti myös peliongelmasta.
BBGS on lyhytseula rahapeliongelman tunnistamiseen. Se mittaa rahapeliongelmaa viimeisen vuoden aikana vieroitusoireiden, valehtelun ja taloudellisten ongelmien näkökulmista. Lie/Betin tavoitteena on erotella ongelmapelaajat niistä, joille pelaamisesta ei aiheudu ongelmaa. Kysymykset mittaavat peliongelmaan liittyvää salailua ja rahankäyttöä. Lie/bet on DSM-V -kriteerien perusteella rakennettu lyhytseula, joka sisältää kaksi kysymystä: myöntävä vastaus vähintään toiseen merkitsee, että asiakkaalla saattaa olla peliongelma. Tällöin asiaa on selvitettävä tarkemmin ja arvioitava asiakkaan tarvitsemien palvelujen tarve.
Rahapeliriippuvuuden lääketieteellinen diagnosointi
Euroopassa on ensisijaisesti käytössä Maailman terveysjärjestön International Statistical Classification of Diseases -tautiluokitus (ICD-10), jossa psykiatrinen pelaamishäiriö luokitellaan käytös- ja hillitsemishäiriöihin kuuluvaksi pelihimoksi (luokka F63.0). Pelihimo-diagnoosin kriteereitä ovat tämän tautiluokitusjärjestelmän mukaan mm. seuraavat: pelaamisjaksoja on vähintään kaksi vuodessa, pelaaminen jatkuu haitoista riippumatta, henkilöllä on voimakkaasta tarpeesta johtuva kyvyttömyys lopettaa pelaamista ja pelaamiseen ja peliympäristöön liittyvät mielikuvat hallitsevat henkilön ajattelua.
American Psychiatric Associationin luoma DSM on toinen kansainvälisesti käytössä oleva tautiluokitusjärjestelmä. Toukokuussa 2013 ilmestyi DSM-V (5. painos), jossa käsite patologinen pelaaminen muutettiin rahapeliriippuvuudeksi. Ennen rahapeliriippuvuus oli kuulunut impulssikontrollin häiriöiden luokkaan yhdessä mm. kleptomanian, pyromanian ja karvojen nyppimishäiriön kanssa, mutta uudessa luokituksessa rahapeliriippuvuus siirrettiin käyttäytymis- ja hillitsemishäiriöiden (päihde- ja addiktiohäiriöiden) luokkaan. Rahapeliriippuvuus oli ensimmäinen ja toistaiseksi ainoa ei-kemiallinen riippuvuus, joka sisällytettiin tähän luokitukseen. Nettiriippuvuutta harkittiin myös luokitukseen, mutta ainakaan vielä toistaiseksi sitä ei sisällytetty. Uudesta riippuvuusluokituksesta keskustellaan kriittiseenkin sävyyn. Mihin riippuvuuksien raja vedetään, suuntaako lääketeollisuus entistä enemmän voimavaroja addiktiolääkkeiden kehittelyyn ja laajenevatko terapiamarkkinat, kriitikot kyselevät.
Rahapeliriippuvuudesta toipuminen ja hoitojärjestelmä
Vuonna 2011 Australiassa julkaistiin ensimmäinen laaja tutkimukseen perustuva suositus rahapeliriippuvuuden seulontaa, arviointia ja hoitoa varten. Suosituksen mukaisesti lyhytkestoinen terapeutin ohjaama kognitiivis-behavioraalinen terapia ja sen rinnalla tarvittaessa tarjottava lääkehoito sekä motivoiva haastattelu ovat tämänhetkisen tutkimustiedon valossa tehokkaimmat lähestymistavat rahapeliriippuvuuden hoidossa.
Justinianus II
Tervelille annettiin kunnianimi caesar, jota ei ennen ollut annettu ulkomaalaisille, olihan se heti keisarinarvosta seuraava. Entiset keisarit Tiberius ja Leonitius joutuivat julkisen pilkan kohteeksi, ja heidät teloitettiin. Se oli vasta alku Justinianuksen hirmuvallalle, jota kesti kuusi vuotta. Toisella hallituskaudellaan Justinianus ansaitsi sen verenhimoisen tyrannin maineen, josta hänet myöhemmin muistettiin. Justinianus teloitti vihollisiaan ja lähetti joukkoja tuhoamaan Ravennan, joka oli vastustanut häntä ensimmäisen hallituskauden aikana.
Kultarintasirkku
Kultarintasirkku (Fringillaria flaviventris) on afrikkalainen varpuslintu. Sen laaja elinympäristö käsittää Saharan eteläpuolisen Afrikan, mutta se puuttuu päiväntasaajan sademetsävyöhykkeeltä. Kultarintasirkku kasvaa 16 cm pitkäksi. Koiraalla on mustavalkokirjava pää; naaras on himmeämpi. Sillä on aaltoileva lentotapa ja laskeutuessaan se näpäyttää tyypillisesti pyrstöään. Ravinto sisältää siemeniä ja hyönteisiä, joita kultarintasirkku etsii maasta. Pesimäajan ulkopuolella laji liittyy muiden sirkkujen ja hemppojen muodostamiin sekaparviin. Ruohosta ja juurista valmistettu kuppimainen pesä on rakennettu pensaan tai puun tyvelle lähelle maata.
Peliriippuvuus
Rahapeliriippuvuudesta toipuminen ja hoitojärjestelmä
Koska syitä rahapeliongelman synnylle on monia ja ongelman vaikeusaste vaihtelee, myös mahdollisia toipumispolkuja ongelmasta eroon pääsemiseksi on lukematon määrä. Monet toipuvat myös ilman apua.
Justinianus II
Vuonna 711 käynnistyi kapina, jota kasaarit avustivat. Armenialainen Bardanes nostettiin keisariksi nimellä Filippikos. Hän katkaisi Justinianuksen kaulan ja lähetti pään Ravennaan ja Rooman kansan nähtäväksi. Justinianuksen perillinen, nuori Tiberius, murhattiin ja Herakleiosin alullepanema dynastia päättyy tähän.
Peliriippuvuus
Rahapeliriippuvuudesta toipuminen ja hoitojärjestelmä
Peliongelmaa hoidettaessa alkukartoitus on tärkeää, sillä asiakkailla on usein muitakin mielenterveyteen, taloudelliseen selviytymiseen tai riippuvuuksiin liittyviä ongelmia. Ongelman moniulotteisuus asettaa haasteita hoidolle.
Hoidon hakua ehkäisevät asiat
Monet henkilökohtaiset syyt, kuten häpeä ja pelko leimautumisesta sekä maantieteelliset etäisyydet estävät rahapeliongelmaisia hakemasta apua: muutamien tutkimusten mukaan vain 7–12 % peliriippuvaisista oli etsinyt apua rahapeliongelmaansa. Myös se, että perinteisiä terapia- ja tukimuotoja rahapeliriippuvuuden hoitoon ei ole Suomessa kaikkialla tarjolla, hoitojonot ovat paikoin pitkiä ja rahapeliongelman tuntevista terapeuteista on puutetta, aiheuttaa ongelmia ja usein viivästyttää ihmisten hoitoon hakeutumisesta tarpeettomasti.
Hoitojärjestelmä Suomessa
Suomessa ei ole rahapeliongelmien hoitoon kehitettyä erityistä hoitojärjestelmää. Rahapeliongelmaa hoidetaan Suomessa sekä päihde- että mielenterveyspalveluissa. Ongelman vuoksi voi hakeutua hoitoon A-klinikoille, mielenterveystoimistoihin, kriisikeskuksiin, sosiaalitoimistoihin, terveyskeskuksiin, seurakuntien diakoniatyöntekijöille, psykiatrian poliklinikoille, laitoshoitoon ja vertaisryhmiin. Suurimmaksi osaksi avohoitoa on julkisella sektorilla järjestetty A-klinikoiden kautta.
Useissa kaupungeissa kokoontuu myös GA-ryhmiä (Gamblers Anonymous) ja muita vertaistukea tarjoavia ryhmiä. Vuonna 2010 aloitti pääkaupunkiseudulla valtakunnallisia ja alueellisia palveluita peliriippuvaisille, ongelmapelaajille sekä heidän läheisilleen tarjoava Peliklinikka. Erilaiset sosiaalialan järjestöt ovat myös kunnostautuneet palveluiden kehittäjinä.
Rahapelijärjestelmä ja pelihaittojen ehkäisy
Suomalaista rahapelitoimintaa säätelee arpajaislaki, jonka mukaan kaikki rahapelitoiminta oli vuoden 2016 loppuun asti Suomessa myönnetty kolmelle toimijalle: Veikkauksella oli yksinoikeus vedonlyöntipeleihin, Raha-automaattiyhdistyksellä rahapeliautomaatteihin ja kasinopeleihin sekä Finn-totolla ravipeleihin. Vuoden 2017 alussa nämä yhdistettiin yhdeksi rahapeliyritykseksi nimeltään Veikkaus Oy.
Monopolin oikeutus on rahapelihaittojen ehkäisy, rikollisuuden ehkäiseminen ja rahapelituottojen käyttö yleishyödyllisiin tarkoituksiin. Haittoja pyritään ehkäisemään vastuullisella pelitoiminnalla, johon kuuluvat pelaamisen ikärajavalvonta, rahapeliongelmaisista huolehtiminen ja markkinointirajoitusten noudattaminen.
Rahapelaamiseen liittyvien sosiaalisten haittojen ja ongelmapelaamisen ehkäisy on kokonaisuus, joka muodostuu joukosta toisiaan täydentäviä toimia:
Monopoli on saanut osakseen myös monenlaista vastuullisuuteen liittyvää kritiikkiä. Esimerkiksi ongelmia aiheuttavien rahapeliautomaattien määrää ja sijoittelua on kritisoitu, samoin rahapeliyhtiöiden runsasta mainontaa ja lisäksi alaikäisten pelaamisen valvonnan on nähty ontuvan.
Turun kauppakorkeakoulun hiljattain julkaiseman tutkimuksen mukaan monopoli ei kykene ehkäisemään ongelmapelaamista lisenssimarkkinoita merkittävästi tehokkaammin. Tutkimuksen ovat rahoittaneet kansainväliset rahapeliyhtiöt, joiden motiivina on purkaa Suomen monopolijärjestelmä. Tutkimuksen luotettavuutta on tästä syystä vaikeaa arvioida.
Interstellar
Interstellar on vuonna 2014 ensi-iltansa saanut Christopher Nolanin ohjaama, käsikirjoittama ja tuottama tieteiselokuva. Se kertoo maapallosta, joka on vähitellen muuttumassa elinkelvottomaksi. Ryhmä avaruusmatkaajia lähetetään Saturnuksen lähellä olevan madonreiän läpi toiseen galaksiin, jotta he löytäisivät ihmiskunnalle uuden kodin. Elokuvassa näyttelevät muun muassa Matthew McConaughey, Anne Hathaway, Jessica Chastain, Bill Irwin, Ellen Burstyn ja Michael Caine.
Elokuvan kuvaukset alkoivat Albertassa, Kanadassa 6. elokuuta 2013. Elokuvan ensi-ilta oli Yhdysvalloissa ja Suomessa 7. marraskuuta 2014.
Interstellar sai viisi Oscar-ehdokkuutta: parhaasta musiikista, lavastuksesta, äänityksestä, äänitehosteista ja erikoistehosteista.
Juoni
2000-luvun (vuosisata) puolivälissä koko sivilisaatio on uhattuna nälänhädän vuoksi, kun jatkuvat pölymyrskyt ja homesairaudet tuhoavat satoja. Eläköityneellä insinööri ja Nasa-lentäjä Joseph Cooperilla on maatila appiukkonsa Donaldin, poikansa Tomin ja tyttärensä Murphin kanssa. Totuudenjälkeisessä dystopiayhteiskunnassa Murphin opettaja kehottaa Cooperia kertomaan tyttärelleen, että Apollo-lennot olivat pelkkää propagandaa; Cooper kuitenkin päätyy rohkaisemaan tytärtään tekemään tiedettä tarkkailemalla ja tutkimalla kaikkea näkemäänsä. Murph epäilee huoneestaan löytämiään pölyvanoja haamun jättämiksi, mutta Cooper käsittää painovoimavaihtelujen aiheuttamien vanojen olevan koordinaatteja.
Koordinaatit johdattavat Cooperin ja salaa kyytiin nousseen Murphin Nasan salaiseen laitokseen, jota johtaa Cooperin entinen esimies professori John Brand. Brand kertoo Cooperille, että Saturnuksen läheltä on 48 vuotta aiemmin löydetty madonreikä, jonka toisessa päässä on kaukainen galaksi. Galaksin keskuksessa olevaa, Gargantuaksi nimettyä mustaa aukkoa kiertää kaksitoista planeettaa, joista jokaiselle aiemmin matkaan lähetetyistä vapaaehtoisista astronauteista kolme – Miller, Edmunds ja Mann – on ilmoittanut planeettansa olevan elinkelpoinen. Brand kertoo kahdesta vaihtoehtoisesta suunnitelmasta ihmiskunnan tulevaisuudelle: ensisijainen vaihtoehto on painovoimapropulsiota hyödyntäen hylätä Maa täysin ja siirtää ihmiskunta toiseen galaksiin, ja toissijainen vaihtoehto on laukaista Endurance-niminen avaruusalus, joka on lastattu 5 000 jäädytetyllä keinotekoisella alkiolla. Ensimmäinen vaihtoehto edellyttää suhteellisuusteorian syvällistä ymmärtämistä, ja Brand lupaa saada tarvittavan ratkaisun valmiiksi ennen Cooperin paluuta. Cooper värvätään aluksen miehistöön. Murph kieltäytyy hyvästelemästä isäänsä, joka jättää toisen rannekellonsa Murphin huoneeseen, jotta he voisivat vertailla heidän välistään suhteellista aikaeroa Cooperin palattua.
Aluksen miehistöön kuuluu tutkijat Romilly, Doyle ja Amelia Brand, joka on John Brandin tytär, sekä robotit TARS ja CASE. Madonreiän läpi matkattuaan retkikunta suuntaa kolmesta potentiaalisesta planeetasta lähimpänä sijaitsevalle Millerin planeetalle, joka paljastuu valtameriplaneetaksi. Retkikunta löytää polvenkorkuisesta vedestä Millerin aluksen pirstaleina, ja pian heidät yllättää valtava hyökyaalto. Doyle saa surmansa, ja lisäksi aluksen vettyneet moottorit viivästyttävät lähtöä. Planeetta sijaitsee niin lähellä Gargantuaa, että parin tunnin oleskelu planeetalla vastaa 23:a vuotta Endurance-aluksella, ja niinpä alukselle jäänyt Romilly on selvästi Cooperia ja Brandia vanhempi näiden palatessa planeetalta.
Aluksen polttoaine riittää vain toiselle jäljellä olevalle planeetalle pääsemiseen. Cooper päättää suunnata Mannin planeetalle, sillä tämän tukikohta lähettää yhä radiosignaalia. Matkalla he katsovat Maasta lähetettyjä videoviestejä: Maatilaa ylläpitämään jäänyt Tom on mennyt naimisiin ja saanut kaksi lasta, joista ensimmäinen on kuollut pölyn aiheuttamaan keuhkosairauteen. Myös Donald on kuollut. Murphista on tullut avaruusfyysikko. Murph kertoo lisäksi, että hän sai kuulla John Brandin viimeiset sanat tämän kuolinvuoteelta: todellisuudessa ainoa suunnitelma on ollut alkioiden siirto uuteen galaksiin, sillä ensisijaisen vaihtoehdon edellyttämän painovoiman singulariteetin ratkaiseminen olisi vaatinut sellaista tietoa mustan aukon sisältä, jota ei ollut silloisena aikana mahdollista saada.
Mannin planeetalle laskeuduttuaan Endurancen miehistö herättää Mannin syväjäädytyksestä. Hän kertoo, että jäätikkömäisen planeetan alaosissa on alueita, joilla ilmakehässä on ammoniakin sijaan happea. Mann päättää vakuuttaa epäuskoisen Cooperin ekskursiolla, mutta matkalla hän repii Cooperin radion irti ja rikkoo tämän kypärän visiirin. Hän paljastaa manipuloineensa dataa houkutellakseen jonkun tulemaan pelastamaan hänet. Samaan aikaan Romilly saa surmansa Mannin asentaman räjähdeansan räjähtäessä. Cooper onnistuu löytämään radionsa lumihangesta, ja Brand lähtee pelastamaan häntä. Yhdessä he lähtevät seuraamaan Mannia, joka on lähtenyt kohti Endurancea ottaakseen sen haltuunsa ja lähteäkseen Edmundsin planeetalle. Mann epäonnistuu yrityksessään telakoitua alukseen ja aiheuttaa samalla räjähdyksen, joka vaurioittaa sitä pahoin ja jossa hän itse kuolee. Cooper päättää yrittää telakoitua Enduranceen, joka on joutunut hallitsemattomaan pyörimisliikkeeseen ja lähtenyt syöksymään kohti Mannin planeettaa, ja lopulta hän onnistuu.
Vähäisen polttoainemäärän vuoksi Cooper ja Brand käyttävät Gargantuaa painovoimalinkona päästäkseen Edmundsin planeettalle, mutta mustan aukon läheisyyden vuoksi he menettävät jälleen 51 vuotta. Cooper ja TARS irtautuvat Endurancelta omissa kapseleissaan Gargantuan ytimeen, jossa kaksikko päätyy äärettömän tesseraktin sisälle. Cooper ymmärtää rakennelman olevan kaukaisen tulevaisuuden ihmisten luoma. Hän siirtyy ajassa taaksepäin, jolloin hän näkee Murphin lapsuudenhuoneeseen kirjahyllyn läpi ja huomaa voivansa vaikuttaa rajallisesti huoneen painovoimaan. Hän siirtyy ajassa eteenpäin ja löytää aikuisen Murphin tutkimasta vanhaa huonettaan. Cooper lähettää Murphille datan, jonka TARS on kerännyt tapahtumahorisontin sisäpuolelta, morsettamalla sen hänelle huoneeseen jättämänsä rannekellon sekuntiviisarin avulla.
Tesserakti romahtaa. Myöhemmin Cooper herää Saturnusta kiertävässä avaruussiirtokunnassa. Hän tapaa vanhuuteen kuolemaisillaan olevan tyttärensä. Murph oli onnistunut Cooperin lähettämien tietojen avulla suorittamaan loppuun Brandin laskelmat ja ratkaisemaan painovoimapropulsioteorian. Tämän ansiosta tähtien välisen matkustamisen hallitseva ihmiskunta voitiin evakuoida tuhoutuvalta planeetalta. Murph muistuttaa Cooperia siitä, että Amelia on yksin CASEn kanssa Edmundsin planeetalla. Cooper ja TARS lähtevät kohti Edmundsin planeettaa, jossa ilman avaruuspukua kävelevä Amelia valmistautuu uuden siirtokunnan perustamiseen.
Vastaanotto
Rotten Tomatoes -sivuston mukaan 178 arvostelun perusteella laskettuna kriitikoiden arvosteluista 71 prosenttia oli positiivisia.
Accelerando (romaani)
Accelerando on Charles Strossin vuonna 2005 julkaisema tieteisromaani. Kirja on jaettu kolmeen osaan.
Ensimmäinen osa käsittelee aikaa ennen singulariteettiä. Päähenkilö Manfred Macx on teknologinen nero, idealisti ja altruisti, joka pyrkii toimillaan viemään Maapalloa kohti teknologista singulariteettiä. Manfred ei halua kuolla kuten biologiset oliot, vaan siirtyä digitaaliseksi tietoisuudeksi, joka jää eloon rajattomaksi ajaksi.
Toinen osa käsittelee singulariteetin aikaa. Amber Macx, Manfredin jälkeläinen, lähtee tutkimaan läheisen tähden vieressä sijaitsevaa viestintälaitetta. Aurinkokuntaa on alettu muuttamaan laskennalliseksi substraatiksi, jossa keinoälyt asustavat.
Kolmas osa käsittelee aikaa singulariteetin jälkeen. Melkein koko aurinkokunta on muutettu laskennalliseksi substraatiksi, jossa huomattavasti ihmistä älykkäämmät digitaaliset oliot elävät virtuaalitodellisuuksissaan. Digitaalisia olentoja on moninkertainen määrä biologisiin olentoihin verrattuna. Ihmiskunta ja ihmisen kaltaiset älykkäät biologiset olennot etsivät uutta kotia aurinkokunnan ulkopuolelta.
Vastaanotto
Kirja on voittanut Locus-palkinnon ja ollut ehdolla useille muille.
Ikaalisten seurakunta
Ikaalisten seurakunta kuuluu Suomen evankelis-luterilaisen kirkon Tampereen hiippakunnan Hämeenkyrön rovastikuntaan. Seurakunnan läsnäolevan väestön määrä oli vuoden 2012 lopussa 6209 henkeä. Muutos viimeisen kymmenen vuoden aikana on ollut -645 henkeä.
Historiaa
Seurakunnan perustamisajankohta ei ole tiedossa, mutta joka tapauksessa se on eronnut Kyrön emäseurakunnan mukana vanhasta Sastamalan suurpitäjästä jo ennen 1500-lukua. Jo 1540-luvulla Ikaalinen tunnettiin Kyrön seurakunnan Lahtisten kappelin nimellä. Ikaalinen erotettiin Hämeenkyröstä omaksi pitäjäkseen vuonna 1641 ja samalla perustettiin myös itsenäinen kirkkoherrakunta johon kuuluivat myös Jämijärvi, Parkano, Kankaanpää, Karvia, Hongonjoki ja osia Siikaisista.
Kankaanpäästä muodostettiin oma rukoushuonekuntansa vuonna 1756 ja kappeliseurakunta vuonna 1759. Omaksi kirkkoherrakunnakseen se erotettiin vuonna 1841 ja samalla sen alaisuuteen liitettiin muut luoteiset osat eli 1796 perustettu Karvian kappeli sekä 1804 perustettu Hongonjoen rukoushuonekunta sekä Siikaisten Samminmajan alue.
Parkanon rukoushuonekunta perustettiin vuonna 1800 ja siitä muodostettiin oma kirkkoherrakuntansa vuonna 1860. Tällöin myös nykyisen Kihniön alueet liitettiin uuteen Parkanon seurakuntaan. Viimeisenä alueena Suur-Ikaalisten seurakunnasta erkani Jämijärvi. Se sai oman rukoushuonekuntansa vuonna 1852 ja noin kymmenen vuotta myöhemmin se sai kappeliseurakunnan statuksen. Viimein vuosisadan vaihteessa perustettiin itsenäinen Jämijärven seurakunta.
Friedrich Engels
Friedrich Engels (28. marraskuuta 1820 Barmen, Preussin kuningaskunta – 5. elokuuta 1895 Lontoo, Englanti, Ison-Britannian ja Irlannin yhdistynyt kuningaskunta) oli sosialistinen filosofi ja toimi yhteistyössä Karl Marxin kanssa kommunistisen teorian luomisessa. Yhdessä he julkaisivat Kommunistisen manifestin (1848). Engels toimitti kaksi osaa Pääomaa Marxin kuoleman jälkeen.
Elämä
Engels oli menestyvän saksalaisen tekstiiliyrittäjän vanhin poika. Hänen isänsä lähetti nuoren Engelsin Englantiin auttamaan Manchesterissä sijaitsevan puuvillatehtaansa hoitamisessa. Järkyttyneenä työntekijöiden kammottavista työoloista hän aloitti raportin Työväenluokan asema Englannissa kirjoittamisen. Raportti julkaistiin vuonna 1844. Samana vuonna Engels aloitti avustajana Deutsche-Französische Jahrbücher -lehdessä, jota Pariisissa toimitti ja kustansi Karl Marx. Heidän ensitapaamisellaan kävi ilmi, että heidän näkemyksensä kapitalismista olivat yhtenevät, joten he päättivät tehdä läheisempää yhteistyötä. Kun Marx karkotettiin Ranskasta tammikuussa 1845, he päättivät siirtyä Belgiaan, jossa oli suurempi mielipiteenvapaus kuin muissa Euroopan maissa.
Heinäkuussa 1845 Engels vei Marxin Englantiin, jossa he tapasivat monia chartistijohtajia, kuten George Harneyn. He palasivat Brysseliin tammikuussa 1846, jossa he perustivat kommunistisen yhteydenpito-organisaation. Heidän tavoitteenaan oli yhdistää Euroopan eri osissa asuvat sosialistijohtajat. Marxin innoittamana sosialistijohtajat pitivätkin konferenssin Lontoossa, missä muodostettiin uusi organisaatio, kommunistiliiga. Engels osallistui konferenssiin delegaattina ja vaikutti suuresti päätettyihin toimintastrategioihin.